Diari Oficial de la Generalitat Valenciana


Sumari del DOGV 10099, del 19-12-2024 (2024/13208)

RESOLUCIÓ de 3 de desembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   10960

Data del DOGV
:   19-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13005

CVE
:   HOAS-A-4051-58566

Data del document
:   03-12-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del Sistema Universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del Sistema Universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys 16 anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per un acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2 El termini de presentació de les sol·licituds és de 10 dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el currículum en un document PDF, o un ZIP. Es pot fer servir el model establert en aquest enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web: <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, si és el cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç: <https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Bluegreen Governance (Bluegreen Governance). Cpi-24-704», A càrrec de la Línia d’Investigació: «Bluegreen Governance (Bluegreen Governance)».*

Oferta pública d’un lloc de treball d’investigador/a doctor/a júnior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a júnior.

Grup: A.

1.2. Jornada de treball: 37 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.392,82 euros (12 pagues).

1.4. Funcions i tasques que s’han de desenvolupar:

– Elaboració, manteniment i explotació de bases de dades quantitatives i qualitatives sobre les àrees d'investigació involucrades en el projecte.

– Analitzar els factors institucionals que incidixen i influïxen en els processos de canvi i gestió de la governança marina, amb especial atenció a les costes de la mar mediterrània, a través de la Comunitat Valenciana.

– Actualització teòrica dels marcs conceptuals i dels models d'anàlisis relatives als mapes d'actors involucrats en la gestió marítima i del litoral.

– Desenvolupar i aplicar un model d'innovació institucional per a la participació ciutadana i la gestió pública en matèria de governança marítima.

– Avaluar la implementació de propostes innovadores i experimentals sobre governança marina a la Comunitat Valenciana i elaboració d'informes sobre els resultats comparatius obtinguts entre els membres del consorci internacional del projecte.

– Participar en l'elaboració de treballs científics, així com la seua difusió en congressos i seminaris acadèmics (ponències i presentacions).

– Desenvolupament d'accions de difusió, divulgació i sensibilització del projecte.

– Assistència en les accions del projecte i tasques de coordinació amb la direcció científica-acadèmica del del projecte i els servicis universitaris competents.

1.5. Objecte i Període: col·laborar en l'inici de línies d'actuació científiques i d'intervenció pública per a efectuar reformes institucionals i projeccions públiques basades en els resultats científics, polític-institucionals i de participació ciutadana en l'àmbit del litoral marí de la Comunitat Valenciana en col·laboració amb socis internacionals.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Doctorat en Ciència Política i de l'Administració, o titulació equivalent.

Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.

1.6.2. Anglès: Certificat de nivell C1 o titulació equivalent.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Llicenciat / Grau en Ciències Polítiques i de l'Administració o titulació equivalent o doble Grau en Dret i Ciències Polítiques i de l'Administració o titulació equivalent.

– Màster en àrees vinculades a les Ciències Socials i Jurídiques, amb preferència en Anàlisi Política i en Ciència Política i de l'Administració.

– Beca post-doctoral, pre-doctoral o de col·laboració.

– Altres estudis de màster i de postgrau relacionats amb l'àmbit d'actuació del projecte.

– Experiència en projectes d'investigació, especialment de caràcter internacional.

– Cursos de formació o perfeccionament, tant de contingut metodològic com associat a l'àmbit temàtic del projecte.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.

3. Comissió avaluadora titular

President: Goran Rollnert Liern, professor del Departament de Dret Constitucional, Ciència Política i de l'Administració.

Vocal 1: Bernabe Aldeguer Cerda, professor del Departament de Dret Constitucional, Ciència Política i de l'Administració.

Vocal 2: Andres Gascon Cuenca, professor del Departament de Filosofia del Dret i Política.

Vocal 3: Ana Paz Garibo Peyro, professora del Departament de Filosofia del Dret i Política.

Secretària: Astrid Barrio López, professora del Departament de Dret Constitucional, Ciència Política i de l'Administració.

4. Comissió avaluadora suplent

President: Oscar Barbera Areste, professor del Departament de Dret Constitucional, Ciència Política i de l'Administració.

Vocal 1: Melany Barragan Manjon, professora del Departament de Dret Constitucional, Ciència Política i de l'Administració.

Vocal 2: Maria del Pilar Hernando Serra, professora del Departament de Dret Financer i Història del Dret.

Vocal 3: Mariano Vivancos Comes, professor del Departament de Dret Constitucional, Ciència Política i de l'Administració.

Secretari: Ivan Medina Iborra, professor del Departament de Dret Constitucional, Ciència Política i de l'Administració.

Per a les comunicacions i qualsevol problema que puga sorgir, la comissió avaluadora té la seu en el Departament de Dret Constitucional, Ciència Política i de l'Administració de la Facultat de Dret de la Universitat de València.

ANNEX II

*Projecte: «Combatting diet related non-communicable disease through enhanced surveillance (CODIET) CPI-24-721», a càrrec de la línia d’investigació: «Combatting diet related non-communicable disease through enhanced surveillance (CODIET)».*

Oferta pública d’un lloc de treball d’investigador/a doctor/a júnior.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a doctor/a júnior.

Grup: A.

1.2. Jornada de treball: 37 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2392,82 euros (12 pagues).

1.4. Funcions i tasques que s’han de desenvolupar:

– Col·laboració en reclutament i recollida de dades dels participants en el projecte.

– Realització d'intervencions nutricionals del projecte.

– Col·laboració internacional amb els altres grups del projecte.

– Assistència a reunions de coordinació, tramesa i recepció de mostres, control de qualitat, informatització dels qüestionaris del projecte i harmonització de protocols.

– Gestió de mostres biològiques i control de qualitat.

– Col·laboració en l'extracció d'àcids nucleics de les mostres dels diferents centres participants al projecte i control de qualitat.

– Col·laboració en la preparació de mostres per remetre als diferents centres europeus (preparació d'al·liquotes de buffy coat, excrements, plasma, sueron, orina, etc.) per a anàlisis metabolòmiques, metagenòmics, bioquímics, etc.

– Col·laboració en les anàlisis òmiques a realitzar localment (genòmica, epigenòmica,).

– Col·laboració en publicacions, congressos i altres tasques de difusió.

– Algunes activitats de reclutament de participants i intervencions es faran fora de la Universitat de València.

1.5. Objecte i Període: intervencions nutricionals del projecte i anàlisis òmiques.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Doctorat al Programa de Medicina, o titulació equivalent.

Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.

2. Barem

2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.

2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.

– Grau en Nutrició Humana i Dietètica,

– Experiència en estudis epidemiològics de nutrició i malalties cròniques incloent reclutament de participants, administració de qüestionaris, i processament de dades i publicacions.

– Experiència en la realització d'intervencions nutricionals i d'estil de vida saludable a grans estudis sobre epidemiologia de malalties cardiometabòliques.

– Coneixements i experiència en genòmica nutricional i nutrició de precisió.

– Experiència en obtenció d’ADN i ARN i control de qualitat.

– Experiència en genotipat, metilació d’ADN, transcripció i realització d’estudis de microbiota intestinal.

– Experiència en realització d’estudis d’associació de genoma complet i epigenoma complet.

– Experiència en estudis d’expressió de gens i de microARNs.

– Experiència en l’aplicació de dispositius de mesura en estudis epidemiològics (acceleròmetres, càmeres per a mesura de dieta).

– Experiència en dietes sostenibles.

2.3. Participació en projectes de recerca competitius (fins a 15 punts):

2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.

2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.

2.4. Participació en activitats de transferència del coneixement (fins a 15 punts):

2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.

2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.

2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):

2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.

2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.

3. Comissió avaluadora titular

President: Juan Carlos Molto Cortes, professor del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 1: Maria Dolores Corella Piquer, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 2: Houda Berrada Ramdan, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 3: Amparo Asuncion Alegria Toran, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Secretari: Jesus Blesa Jarque, professor del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

4. Comissió avaluadora suplent

Presidenta: Olga Carmen Portoles Reparaz, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 1: José Ignacio Gonzalez Arraez, professor del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 2: Ana Polache Vengut, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Vocal 3: Pedro V Martinez Culebras, professor del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Secretària: Emilia Ferrer Garcia, professora del Departament de Medicina Preventiva i Salut Pública, Ciències de l’Alimentació Toxicològica i Medicina Legal.

Per a les comunicacions i qualsevol problema que puga sorgir, la comissió avaluadora té la seu al Departament de Medicina Preventiva i Salut Pública, Ciències de l’Alimentació Toxicològica i Medicina Legal de la Facultat de Farmàcia de la Universitat de València.

ANNEX III

*Projecte: «Centro de Excelencia Severo Ochoa. CPI-24-722», cofinançat per l'Agència Estatal d'Investigació – AEI –i pel Ministeri de Ciència, Innovació i Universitats., a càrrec de la línia d’investigació: «Centro de Excelencia Severo Ochoa».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Estudis fenomenològics de monopols magnètics, d'altres partícules amb vida mitjana llarga i física més enllà del model estàndard.

– Desenvolupament, millores i optimització de tècniques de simulació i anàlisi experimental.

1.5. Objecte i Període: contribucions a l'experiment MoEDAL-MAPP i estudis fenomenològics en colisionadors.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau en Física, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

2.4.4.6. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

1.2.2.3. Per cada publicació en revistes científiques no relacionades en les llistes esmentades en el punt anterior: 0,25 punts.

5.1.1.8. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Publicacions en revistes internacionals en física experimental de partícules.

– Comunicacions i assistències en congressos, tallers i reunions científiques nacionals i internacionals.

– Experiència en la fenomenologia de física més enllà del model estàndard en experiments en colisionadors actuals i del futur.

– Experiència en programació C++, Python i FORTRAN, fent ús dels programes informàtics ROOT, Mathematica, LaTeX, i fent ús de paquets de simulació com MadGraph, PYTHIA, SuperChic, Whizard, FastJet i Delphes.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

Presidenta: Nuria Rius Dionis, professora del Departament de Física Teòrica.

Vocal 1: Veronica Sanz Gonzalez professora del Departament de Física Teòrica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Gabriela Alejandra Barenboim Szuchman, professora del Departament de Física Teòrica.

Secretari: José Manuel Bordes Villagrasa, professor del Departament de Física Teòrica.

4. Comissió avaluadora suplent

President: Sergio Pastor Carpi, investigador de l’Institut de Física Corpuscular.

Vocal 1: Benito Gimeno Martinez, professor del Departament de Física Aplicada i Electromagnetisme.

Vocal 2: Alicia Forment Aliaga, professora del Departament de Química Inorgànica.

Vocal 3: José Antonio Sobrino Rodríguez, professor del Departament de Física de la Terra i Termodinàmica.

Secretària: M. Victoria Castillo Giménez, professora del Departament de Física Atòmica, Molecular i Nuclear.

Per a les comunicacions i qualsevol problema que puga sorgir, la comissió avaluadora té la seu en l’Institut de Física Corpuscular (IFIC), de la Universitat de València.

ANNEX IV

*Projecte: «Estudio de bacterias patógenas para animales acuáticos. desarrollo de métodos de control. CPI-24-730», a càrrec de la línia d’investigació: «Estudio de bacterias patógenas para animales acuáticos. desarrollo de métodos de control».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1651,13 euros (12 pagues).

1.4. Funcions i tasques que s’han de desenvolupar:

– Cultiu i manteniment de bacteris aquàtics patògens.

– Identificació de bacteris per mètodes fenotípics i genètics.

– Estudi de factors de virulència.

– Realització d’assajos de virulència en peixos.

– Assajos d’activitat antibacteriana.

1.5. Objecte i Període: caracterització de ceps bacterians causants d'una malaltia emergent en truita.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau en Ciències del Mar, o en Ciències Biològiques, o titulació equivalent.

1.6.2. Anglès: Certificat de nivell B2 o titulació equivalent.

1.6.3. Acreditació professional de categoria, A+B+C+D, sobre animals utilitzats per a l'experimentació i altres fins científics d'acord amb el RD 53/2013 i l'Ordre ECC/566/2015.

1.6.4. Microcredencial Universitària en Formació en Investigació amb animals Funció D (grup D2).

1.6.5.Microcredencial Universitària en Formació en Investigació amb animals A+B+C Lagomorfs i peixos.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

3.2.3.2. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

9.0.1.4. Per cada publicació en revistes científiques no relacionades en les llistes esmentades en el punt anterior: 0,25 punts.

8.4.6.9. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Experiència en treball amb bacteris aquàtics patògens.

– Experiència de treball al laboratori de Bacteriologia.

– Experiència en la identificació de patògens bacterians de peixos.

– Experiència en la realització d'assajos de virulència «in viu» amb peixos.

– Experiència en mètodes de control de patologies bacterianes.

– Participació en projectes de recerca relacionats amb bacteris aquàtics.

– Participació en publicacions sobre patògens bacterians de peixos.

– Comunicacions en congressos sobre patògens bacterians de peixos.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Juan Ferre Manzanero, professor del Departament de Genètica.

Vocal 1: Belen Fouz Rodríguez, professora del Departament de Microbiologia i Ecologia.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Roque Luis Ros Palau, professor del Departament de Biologia Vegetal.

Secretària: Ester Carbo Valverde, professora del Departament de Biologia Vegetal.

4. Comissió avaluadora suplent

President: José Enrique Pérez Ortin, professor del Departament de Bioquímica i Biologia Molecular.

Vocal 1: Carmen Amaro Gonzalez, professora del Departament de Microbiologia i Ecologia.

Vocal 2: Rodolfo Gozalo Gutiérrez, professor del Departament de Botànica i Geologia.

Vocal 3: Maria Isabel Fariña Gomez, professora del Departament de Biologia Cel·lular, Biologia Funcional i Antropologia Física.

Secretària: Carolina Rausell Segarra, professor del Departament de Genètica.

Per a les comunicacions i qualsevol problema que puga sorgir, la comissió avaluadora té la seu al Institut Universitari de Biotecnologia i Biomedicina (BIOTECMED), de la Universitat de València.

  

València, 3 de desembre de 2024

( p. d., de la rectora, Resolució 20.05.2022; DOGV 30.05.2022)

Juan Vicente Climent Espí

Gerent de la Universitat de València